న్యూఢిల్లీ, జనవరి 20: సాధారణ బడ్జెట్లో రైల్వే బడ్జెట్ను విలీనం చేస్తూ కేంద్రం తీసుకున్న నిర్ణయాన్ని రాష్ట్రపతి ప్రణబ్ ముఖర్జీ ఆమోదించారు. భారత ప్రభుత్వ(వాణిజ్య కేటాయింపులు) సవరణ నిబంధన 1961 ప్రకారం ప్రణబ్ ఈ నిర్ణయం తీసుకున్నారు. క్యాబినెట్ సెక్రటేరియట్ ఆదేశాల మేరకు ఫిబ్రవరి 1న ప్రవేశపెట్టనున్న బడ్జెట్ను సిద్ధం చేసేపనిలో ఆర్థిక వ్యవహారాల శాఖ ఇప్పటికే తలకమునకలై ఉంది. తాజాగా విలీనానికి రాష్ట్రపతి ఆమోదం తెలపడంతో సాధారణ బడ్జెట్, రైల్వేబడ్జెట్ను కలిపి సిద్ధం చేసేపనిలో పడింది. రైల్వే, సాధారణ బడ్జెట్ల విలీన ప్రతిపాదనకు కేంద్ర క్యాబినెట్ నిరుడు ఆమోదించింది. 1924 నుంచి గత ఆర్థిక సంవత్సరం వరకు రైల్వే బడ్జెట్ను వేరుగా ప్రవేశపెట్టారు. మరోవైపు ఐదు రాషా్ట్రల ఎన్నికల నేపథ్యంలో సాధారణ బడ్జెట్ను వాయిదా వేయాలని దాఖలైన పిటిషన్ను సుప్రీం కోర్టు ఈనెల 23వ తేదీన విచారించనుంది. ఈ మేరకు న్యాయవాది ఎంఎల్ శర్మ వేసిన వ్యాజ్యాన్ని చీఫ్ జస్టిస్ జేఎస్ ఖేహర్, డీవై చంద్రచుడ్ల బెంచ్ పరిశీలించింది. బడ్జెట్ను ఫిబ్రవరి 1కి బదులు ఏప్రిల్ 1న ప్రవేశపెట్టేలా కేంద్రాన్ని ఆదేశించాలని పిటిషనర్ కోరారు.
newdhilly, janavari 20: saadhaarana badjetlo railve badjetnu vileenam chestu kendram teesukunna nirnayaanni rashtrapati pranab mukharji aamodinchaaru. bhaarata prabhutva(vaanijya ketayimpulu) savarana nibandhana 1961 prakaaram pranab ee nirnayam teesukunnaru. cabinet secretariat aadesaala meraku fibravari 1na pravesapettanunna badjetnu siddham chesepanilo aardhika vyavahaaraala saakha ippatike talakamunakalai undi. taajaagaa viliinaaniki rashtrapati aamodam telapadamtho saadhaarana budget, railvebadjetnu kalipi siddham chesepanilo padindi. railve, saadhaarana badjetla vileena pratipaadanaku kendra cabinet nirudu aamodinchindi. 1924 nunchi gatha aardhika samvatsaram varaku railve badjetnu vaerugaa pravesapettaaru. marovaipu aidu rashtrala ennikala nepathyamlo saadhaarana badjetnu vaayidaa veyalani daakhalaina pititionnu supreem kortu eenela 23va tedeena vichaarinchanundi. ee meraku nyaayavaadi ml sharma vesina vyaajyaanni cheef justis js khehar, deevai chandrachudla bench pariseelinchindi. badjetnu fibravari 1ki badulu epril 1na pravesapettela kendraanni aadesinchaalani pititioner koraru.